《至梅岭》
明代·黄钥

引领梅关望广州，香山犹在碧云头。东篱有菊思陶令，北阙无人荐马周。

松柏后彫知耐雪，芙蓉初出尚惊秋。行藏在我谁拘束，为爱虚名博远游。

作者简介：黄钥，字世美，号香山主人。香山（今中山）人。明宪宗成化十一年（一四七五）进士，官大理评事，外擢广西佥事，旋改江西佥事，卒于广西按察副使。清光绪《广州府志》卷一二七有传。